ספר ברית דמשק

אחד מקטעי ברית דמשק 4Q271 (4QDf)
ספר ברית דמשק (או מגילת ברית דמשק או מגילת דמשק) הוא השם שניתן לספר המוכר לנו מגניזת קהיר וממגילות מדבר יהודה. 

==כתבי יד של הספר==
כתבי יד של הספר נמצאו לראשונה בגניזת קהיר, בה נמצאו שני כתבי היד חלקיים של הספר. כתב היד הגדול משניהם הוא מהמאה ה-10 והשני מהמאה ה-12. במגילות מדבר יהודה ממערות קומראן נמצאו פרגמנטים מעותקים רבים של הספר, כולם קטנים יותר מהעותקים שנמצאו בגניזת קהיר. 

==שם==
שם החיבור לקוח מהפעמים הרבות שמוזכרת בו דמשק, אליה נמלטו ובה כרתו ברית. ייתכן כי אין הכוונה לדמשק כשלעצמה, אלא כאלגוריה לבבל או אף לקומראן. 

==התוכן וזיקתו לחיבור סרך היחד==
ברית דמשק מבטאת תקווה אסכטולוגית להשבת מלכות דוד, שעל פי התנ"ך התמשכה אל מעבר לדמשק. הקבוצה שהנרטיב שלה נכתב בטקסט מכונה "באי הברית החדשה בארץ דמשק", וראתה בעצמה את המשכו היחיד של עם ישראל, בעוד שכל שאר היהודים פשעו בברית עם האלוהים ולכן הופקעו ממנה. קיים דמיון רב מבחינת מינוח ומשפט בין ברית דמשק לבין סרך היחד, חיבור אחר שאף הוא נמצא במערות קומראן, כמו למשל המונח "בני אור". היחס בין שני החיבורים אינו ברור: יש שאומרים כי סרך היחד הוא הטקסט הראשוני, שהתפתח מאוחר יותר לברית דמשק, אחרים אומרים להפך, וקבוצה שלישית טוענת שסרך היחד נוצר כאידיאל אוטופי ולא כחלופה ממשית לברית דמשק. דעה נוספת היא שסרך היחד וברית דמשק נכתבו לשני סוגים שונים של קהילות, האחת פתוחה והאחרת סגורה יותר.

ברית דמשק כולל התייחסות ל"מורה הצדק", אליו חלק מהמגילות בקומראן מתייחסות כדמות מן העבר, אחרות כדמות בהווה, ואחרות – כאדם שיהיה בעתיד. מורה הצדק אינו מופיע כלל בסרך היחד, דבר המרמז כי נסיבות הכתיבה של שני חיבורים אלה היו שונות. ברית דמשק מתארת את הקבוצה שעבורה נוצר החיבור כחסרת־מנהיג למשך עשרים שנה, לפני ש"מורה הצדק" קיבל את ההנהגה. היסטוריונים בדרך כלל מתארכים את מורה הצדק לסביבות 150 לפנה"ס, למרות שהחיבור קובע שהוא הגיע 390 שנה לאחר גלות בבל שזה סביבות 200 לפנה"ס. לוח השנה של הקבוצה נוסד עוד לפני 250 לפנה"ס, כשלוש מאות שנה אחרי חורבן בית המקדש הראשון.

רוב החוקרים טוענים כי המגילות קשורות לקהילה איסיית שחיה שם סביב המאה הראשונה לפני הספירה.

==לקריאה נוספת==
* חיים לשם, מגילת ברית דמשק, מחניים, סב, עמ' 74–79.
* [http://www.kotar.co.il/KotarApp/Index/Chapter.aspx?nBookID=95209587&nTocEntryID=95212733 יהודה שיפמן ספר ברית דמשק ומגילת הסרכים] מתוך [http://www.kotar.co.il/KotarApp/Viewer.aspx?nBookID=95209587 מגילות קומראן מבואות ומחקרים] בהוצאת יד בן צבי
* ברוך קנאל, [http://www.daat.ac.il/daat/kitveyet/mahanaim/hashabat1-2.htm השבת והלכתה בספר ברית דמשק], אתר דעת
* [http://amitay.haifa.ac.il/index.php/%D7%A1%D7%A4%D7%A8_%D7%91%D7%A8%D7%99%D7%AA_%D7%93%D7%9E%D7%A9%D7%A7_-_%D7%94%D7%A4%D7%AA%D7%99%D7%97%D7%94 הפתיחה של ספר ברית דמשק] בחלקו של ד"ר אוֹרי אמיתַי באתר אוניברסיטת חיפה 
* [https://www.facebook.com/permalink.php?story_fbid=807650462591251&id=165143053508665 על מגילת דמשק] בדף הפייסבוק של רשות העתיקות
* [https://web.archive.org/web/20180101082252/https://www.ybz.org.il/_Uploads/dbsAttachedFiles/Eyal_Regev_LR.pdf כמה עדות מנתה עדת קומראן] מאמר של איל רגב לזכרו של חנן אשל.
* ליאורה גודלמן, המחזיקים במצוות האל, מוסד ביאליק, ירושלים תשע"ט

==קישורים חיצוניים==
* [http://www.deadseascrolls.org.il/explore-the-archive/manuscript/4Q268-1 אתר מגילות ים המלח] של רשות העתיקות
* [https://web.archive.org/web/20200805183132/https://maagarim.hebrew-academy.org.il/Pages/PMain.aspx?misyzira=48000 מגילת ברית דמשק], באתר המילון ההיסטורי ללשון העברית
* 

==הערות שוליים==

קטגוריה:מגילות מדבר יהודה
קטגוריה:גניזת קהיר